Иштеп чыгаруу ченеми
Иштеп чыгаруу ченеми ― жумушчунун (бригаданын) белгилүү бир убакыттын (сааттын, сменанын, айдын) ичинде иштеп чыгарууга тийиш болгон өндүрүмдөрдүн же операцияларынын санын объекттин өндүрүмдүүлүгүн, техникалардын, технологиянын, өндүрүштү жана эмгекти уюштуруунун, жумушчулардын квалификациясынын деңгээлине жараша болот. Иштеп чыгаруунун прогрессивдүү ченеми өндүрүштүн алдыңкы тажрыйбасын, илим менен техниканын жаңы жетишкендиктерин өндүрүшкө киргизүүнү талап кылат, иштеп чыгаруу ченеми убакыттын фондусун убакыт ченемине бөлүү жолу менен аныкталат. Убакыт ченеми канчалык чоң болсо, иштеп чыгаруунун сменалык ченеми ошончолук аз болот да, тескерисинче, убакыт ченеми канчалык аз болсо, иштеп чыгаруунун ченеми ошончолук арбын болот; тейлөө ченеми бир сменада жумушчунун канча сандагы жабдууларды же канча жумушчу орундарын тейлей тургандыгын көрсөтөт. Илимий жактан негизделген убакыт ченеми, иштеп чыгаруунун саны жана тейлөө ченеми эмгек өндүрүмдүүлүгүн жогорулатуунун, адам эмгегин үнөмдөөнүн чечүүчү факторлорунун бири болуп саналат. 
Юридикалык терминдер жана түшүнүктөр

Булактар
 “Кыргызстан” улуттук энциклопедиясы: 3-том. Башкы редактору Асанов Ү. А. К 97. Б.: Мамлекеттик тил жана энциклопедия борбору, 2011. 784 бет, илл. ISBN 978 9967-14-074 -5